《侯桂舲军门以《疏勒望云图》属题，赋五言四章 其四》
清代·杨昌浚

专阃开南服，斑衣慰北堂。承欢陔草茂，回首阵云凉。

忠孝一生事，艰难百战场。披图期努力，爱日报正长。

作者简介：（?—1897）湖南湘乡人，字石泉。咸丰二年以诸生从罗泽南练乡勇，镇压太平军，转战鄂赣。同治元年随左宗棠入浙江，屡破李世贤、汪海洋部。累擢至浙江巡抚。坐馀杭葛毕氏冤案罢官。后再起佐左宗棠新疆军事。官至陕甘总督。以湟中一带回民再起反抗罢官。有《平浙纪略》、《平定关陇纪略》。